Ciprian Marica i-a atras atenția lui Edi Iordănescu: "Pe cei doi cu siguranță i-aș vedea în lotul pentru EURO!"
Naționala României joacă în această perioadă meciuri amicale, în vederea pregătirii pentru EURO 2024.
Ciprian Marica a comentat pe seama selecției făcute de Edi Iordănescu. Oficialul celor de la Farul Constanța a menționat numele a doi jucători pe care conisderă că selecționerul trebuie să îi includă în lotul pentru turneul final.
"Pe cei doi cu siguranță i-aș vedea în lotul pentru EURO!"
"Eu cred că ideile lui Edi Iordănescu sunt deja setate. Va merge pe nucleul care a adus calificarea. Probabil vom vedea 2-3 jucători noi, dar mă aștept ca lotul pentru EURO să fie format în mare parte din jucătorii care au calificat România.
Eu sunt de părere că trebuie să aduci cei mai buni jucători. Sunt surprins să nu îl văd pe Louis Munteanu acolo. E cel mai în formă atacant la momentul ăsta. Mitriță e și el un jucător în formă, reușește performanțe notabile și nu cred că ar trebui să ținem cont de problemele care au existat în trecut. A avut de învățat Mitriță din poveștile care au fost. Ideea e că trebuie să lași orgoliile deoparte când e vorba de echipa națională și să aduci cei mai buni jucători.
Contează foarte mult și cei care au calificat echipa națională. Sper ca Edi Iordănescu să fie inspirat în alcătuirea lotului. Cred că Louis Munteanu merita să fie în lotul primei echipe, la fel și Mitriță, doi jucători aflați în formă. Pe cei doi cu siguranță i-aș vedea în lotul pentru EURO", a spus Ciprian Marica, conform Sport.ro.